GALERIE FOTO CFR Cluj dă finaliștii pentru postul lui Jurgen Klopp la Liverpool! Fotbalistul care a fost la un pas de ardeleni vs. dublul campion al României
Echipa din Cluj a devenit o forță în ultimele două decenii și grație jucătorilor străini pe care i-a transferat.
Liverpool, care din vară va rămâne fără managerul Jurgen Klopp, a pus ochii inițial pe Xabi Alonso, care traversează o perioadă excelentă pe banca celor de la Bayer Leverkusen, doar că tehnicianul basc a anunțat că nu îi va părăsi pe nemți la finalul stagiunii.
Așa că echipa din Merseyside a trebuit să se reprofileze, iar jurnalistul sportiv Fabrizio Romano susține pe rețelele sociale că Ruben Amorim (39 de ani), tehnicianul lui Sporting Lisabona, se află în pole-position pentru a prelua banca lui Liverpool.
Portughezul de 39 de ani a jucat la Benfica aproape un deceniu și antrenează la Sporting din martie 2020, câștigând titlul în sezonul 2020-2021 și fiind lider în actualul sezon.
Sky Sports: Ruben Amorim și Roberto De Zerbi sunt favoriții pentru postul de manager la Liverpool
Însă, înainte de a se transfera de la Belenenses la Benfica și de a ajunge inclusiv la naționala Portugaliei, tânărul mijlocaș pe atunci Ruben Amorim s-a aflat pe lista lui CFR Cluj, care începuse perioada de dominare din Liga 1 cu o echipă plină de portughezi.
De exemplu, în lotul cu care CFR a câștigat primul titlu de campioană din istorie (sezonul 2007-2008) se aflau nu mai puțin de 10 fotbaliști lusitani: Nuno Claro, Amoreirinha, Cadu, Fredy, Tony, Dani, Manuel Jose, Andre Leao, Pedro Oliveira și Antonio Semedo!
Iar cei de la Sky Sports au titrat și ei vineri: "Viitorul manager al lui Liverpool - Ruben Amorim și Roberto De Zerbi sunt favoriții după refuzul lui Xabi Alonso".
De Zerbi, unul dintre cei mai în vogă tehnicieni în acest moment, o pregătește pe Brighton & Hove Albion din Premier League și se află pe lista lui Liverpool de mai multă vreme.
Italianul, fost jucător la CFR Cluj, are în palmares două titluri de campion al României, în sezoanele 2009-2010 și 2010-2012.
Urmăriți SPORT.RO și pe Google News